Foto: ursn.spb.ru Peterburgda O‘zbekistondan katta miqdordagi yangi sabzavot mahsulotlarini olib kirish taqiqlandi. Bu haqda 26 aprel kuni Rosselxoznadzorning Peterburg, Leningrad va Pskov oblastlari bo‘yicha boshqarmasi matbuot xizmati xabar berdi. Sabzavotlar Shushari qishlog‘idagi vaqtinchalik saqlash omborxonasiga joylashtirilgan. Taqiq sabzavotlarda markirovka va mahsulot nomi yo‘q bo‘lganligi sababli qo‘yilgan. Qayd etilishicha, shuning uchun Peterburgga qariyb 21 tonna oq boshli karam, gulkaram va rediskani olib kirish taqiqlangan. Bundan oldin, O‘zbekistondan Rossiyaga qo‘l yukida meva-sabzavotlar olib kirishga ruxsat berilgandi.